
Par nekustamā īpašuma ar kadastra numuru 5001 006 0145 pircēja apstiprināšanu
Gulbenes novada pašvaldības dome 2026.gada 6.augustā pieņēma lēmumu Nr. GND/2026/624 “Par nekustamā īpašuma ar kadastra numuru 5001 006 0145 pirmās izsoles rīkošanu” (ārkārtas sēdes protokols Nr.15; 1.p.), ar kuru tika nolemts rīkot Gulbenes novada pašvaldībai piederošā nekustamā īpašuma ar kadastra numuru 5001 006 0145, kas sastāv no zemes vienības ar kadastra apzīmējumu 50010060145 ar platību 3373 kv.m., zemes vienības ar kadastra apzīmējumu 50010060146 ar platību 5362 kv.m. un zemes vienības ar kadastra apzīmējumu 50010060243 ar platību 2457 kv.m. (turpmāk – Nekustamais īpašums), pirmo elektronisko izsoli, apstiprināt izsoles noteikumus un nosacīto cenu. Papildus tika nolemts, ka finanšu līdzekļus, kas iegūti no nekustamā īpašuma atsavināšanas, daļā, kas noteikta proporcionāli zemes vienības ar kadastra apzīmējumu  50010060145 ar platību 3373 kv.m. vērtībai pret visa atsavinātā nekustamā īpašuma vērtību, novirzīt Spārītes parka un Emzes parka labiekārtošanai un attīstībai.
[bookmark: _Hlk224543125][bookmark: _Hlk231909708][bookmark: _Hlk229387007]Laika posmā no 2026.gada 21.augusta plkst.13:00 līdz 2026.gada 21.septembrim plkst. 14:29 elektronisko izsoļu vietnē https://izsoles.ta.gov.lv notika nekustamā īpašuma elektroniskā izsole. Izsolē piedalījās divi pretendenti. Sabiedrība ar ierobežotu atbildību “KORBELA”, reģistrācijas numurs 40103484368, juridiskā adrese Latgales iela 257, Rīga, LV- 1019, par augstāko nosolīto cenu 204800 EUR (divi simti četri tūkstoši astoņi simti euro) ir ieguvusi tiesības pirkt nekustamo īpašumu.
Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos. 
Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, ja izsoles noteikumi neparedz citu termiņu; iemaksātā nodrošinājuma (16.pants) summa tiek ieskaitīta pirkuma summā. 
Pirkuma maksa 2026.gada 5.oktobrī ir samaksāta pilnā apmērā.
Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona.
Pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2026.gada 23.septembra sēdes lēmumu par nekustamā īpašuma ar kadastra numuru 5001 006 0145 izsoles rezultātu apstiprināšanu (protokols Nr. GND/2.7.2/26/21 (2.§)), ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. APSTIPRINĀT Gulbenes novada pašvaldībai piederošā nekustamā īpašuma ar kadastra numuru 5001 006 0145, kas sastāv no zemes vienības ar kadastra apzīmējumu 50010060145 ar platību 3373 kv.m., zemes vienības ar kadastra apzīmējumu 50010060146 ar platību 5362 kv.m. un zemes vienības ar kadastra apzīmējumu 50010060243 ar platību 2457 kv.m., elektronisko izsoļu vietnē https://izsoles.ta.gov.lv laika posmā no 2026.gada 21.augusta plkst.13:00 līdz 2026.gada 21.septembrim plkst. 14:29 notikušās izsoles rezultātus.
2. Trīsdesmit dienu laikā pēc izsoles rezultātu apstiprināšanas slēgt nekustamā īpašuma pirkuma līgumu ar sabiedrību ar ierobežotu atbildību “KORBELA”, reģistrācijas numurs 40103484368, juridiskā adrese Latgales iela 257, Rīga, LV- 1019, par nosolīto cenu 204800 EUR (divi simti četri tūkstoši astoņi simti euro).
3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

